Balatonalmádiban hasított a BME napelemes versenyhajója

A csapat egy nagy versenyt tervez még az idén.

Idei második versenyén vett részt Balatonalmádiban a Műegyetem napelemes hajós csapata - számolt be a Solar Boat Team. A Lana névre hallgató jármű az Endurance Race-en 4 óra 37 perc alatt 42 kilométert teljesített, a Speed Race versenyszámban pedig 23 km/órás sebességet ért el.

„Az első idei viadalon, Monacóban egy nagyobb mezőnyben ötödikek lettünk, ehhez képest hazai pályán nem ment olyan jól a motorhűtés problémája miatt, végül a kilencedik helyen végeztünk. A szezonban Olaszországban tervezünk még elindulni egy versenyen” – mondta a bme.hu-nak Boros Csaba csapatkapitány.

Almádiban a BME mellett még a Veszprémi Pannon Egyetem képviselte a magyar színeket a solar Boat Challenge-en, a mezőny többségét ezúttal is a holland egységek tették ki. Hollandiában ugyanis nagy hagyománya van ennek a versengésnek, nemcsak az egyetemek építenek hajókat, de még középiskolák is. A legnevesebb versenyeket is ott rendezik, a BME csapatának tagjai remélik, hogy a következő években eljutnak majd az egyikre.

A BME technikai sportos hagyományait a szárazföldön a BME Motorsport ápolja.

Sajtókapcsolat:

* Kommunikációs Igazgatóság
* +36 1 463 2250
* kommunikacio@bme.hu

|  |  |
| --- | --- |
|  | © Budapesti Műszaki és Gazdaságtudományi Egyetem |
|  | © Budapesti Műszaki és Gazdaságtudományi Egyetem |

Eredeti tartalom: Budapesti Műszaki és Gazdaságtudományi Egyetem

Továbbította: Helló Sajtó! Üzleti Sajtószolgálat

Ez a sajtóközlemény a következő linken érhető el:https://hellosajto.hu/14718/balatonalmadiban-hasitott-a-bme-napelemes-versenyhajoja/